นเรศ ทวงสิทธิ รอง ผบ.ตร. โผนายพล-วุ่น เตรียมถกวันนี้
ลุ้นชิงเก้าอี้น.1,จับตาประชุมนัดสำคัญ แต่งตั้งรอง ผบ.ตร.-ผบก. รวม 172 ตำแหน่ง มี บิ๊กตู่ เป็นประธาน เตรียมพิจารณา รอง ผบ.ตร.หน้าใหม่ 3 ตำแหน่งผู้ช่วย ผบ.ตร.อีก 6 ตำแหน่ง ที่สำคัญตำแหน่ง แม่ทัพเมืองหลวง-ผบช.น. มี สมชาย พัชรอินโต เป็นตัวเต็ง ขณะที่ นเรศ นันทโชติ ที่ปรึกษาพิเศษ ตร. ทำหนังสือชี้แจงสิทธิขอเข้ารับแต่งตั้งเป็นรอง ผบ.ตร.หรือ จตช.ในวาระนี้,ที่สำนักงานตำรวจแห่งชาติ เมื่อเวลา 11.00 น. วันที่ 28 ส.ค. พ.ต.อ.กฤษณะ พัฒนเจริญ รองโฆษก ตร. กล่าวถึงกรณี พล.ต.ท.นิทัศน์ ลิ้มศิริพันธ์ ผบช.ก.ตร. มีหนังสือเวียนถึง รอง ผบ.ตร.และจตช. เข้าร่วมประชุม ก.ตร. ครั้งที่ 8/2562 ที่ห้องประชุมศรียานนท์ ชั้น 2 อาคาร 1 ตร. ในเวลา 14.00 น. วันที่ 29 ส.ค. ว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเดินทางมาเป็นประธานการประชุมครั้งนี้ โดยมีวาระสำคัญ คือการแต่งตั้งข้าราชการตำรวจระดับรอง ผบ.ตร.-ผบก. ประจำปี 62 มีตำแหน่งที่ต้องพิจารณาทั้งหมด 172 ตำแหน่ง แบ่งเป็นระดับรอง ผบ.ตร. 3 ตำแหน่ง ผู้ช่วย ผบ.ตร. 6 ตำแหน่ง ผบช. 18 ตำแหน่ง รอง ผบช. 50 ตำแหน่ง และ ผบก. 95 ตำแหน่ง การแต่งตั้งในครั้งนี้จะพิจารณาตามหลักอาวุโสและความรู้ความสามารถ นอกจากนี้ยังมีวาระที่ต้องพิจารณา ในเรื่องการเปลี่ยนแปลงกำหนดตำแหน่งข้าราชการตำรวจที่ทำหน้าที่อาจารย์ในสังกัดโรงเรียนนายร้อยตำรวจ การพิจารณารับรองระยะเวลาการปฏิบัติงานเป็นทวีคูณของตำรวจผู้ปฏิบัติงานในจังหวัดชายแดนภาคใต้ การเลื่อนเงินเดือนประจำปี 62 ครึ่งปีหลัง และการพิจารณาพิเศษ 2 ขั้นในโควตาผู้ปฏิบัติงานด้านยาเสพติด,ทั้งนี้ การพิจารณาแต่งตั้งระดับผู้ช่วย ผบ.ตร.เลื่อนเป็น รอง ผบ.ตร. ที่ว่าง 3 ตำแหน่ง ส่อเค้าวุ่นวาย เนื่องจาก พล.ต.อ.นเรศ นันทโชติ ที่ปรึกษาพิเศษ ตร. ทำหนังสือร้องขอความเป็นธรรมต่อนายกรัฐมนตรีประธาน ก.ตร.ในการแต่งตั้งข้าราชการตำรวจวาระนี้ อ้างไม่ได้รับความเป็นธรรม เนื่องจากประกาศของ คสช. ออกกฎ ก.ตร.ใหม่ จากเดิมใช้หลักเกณฑ์และวิธีแต่งตั้งโยกย้ายข้าราชการตำรวจระดับ สว.-รอง ผบ.ตร. พ.ศ.2559 กำหนดให้การคัดเลือกแต่งตั้งเลื่อนตำแหน่งสูงขึ้น ตั้งแต่ผู้ช่วย ผบ.ตร.ขึ้นไป ให้พิจารณาตามอาวุโสเท่านั้น ต่อมามติ ก.ตร. ครั้งที่ 8/2559 ให้ปรับลดตำแหน่งรอง ผบ.ตร. เหลือ 5 ตำแหน่งและยุบที่ปรึกษา สบ 10 จากนั้นยังออกกฎ ก.ตร.ใหม่ ให้การแต่งตั้งตำรวจระดับรอง ผบ.ตร. พิจารณาอาวุโสร้อยละ 33 ของตำแหน่งที่ว่าง,พล.ต.อ.นเรศชี้แจงในเอกสารฉบับดังกล่าว ด้วยว่า ในปี 59 มีอาวุโสอยู่ในลำดับที่ 5 ของผู้ช่วย ผบ.ตร. มีสิทธิได้เลื่อนตำแหน่งสูงขึ้นเป็นรอง ผบ.ตร. หากกฎ ก.ตร.เดิมไม่ถูกยกเลิกเนื่องจากมีตำแหน่งว่างถึง 6 ตำแหน่ง ต่อมาปี 60 พล.ต.อ.นเรศ มีอาวุโสลำดับ 1 ในระดับผู้ช่วย ผบ.ตร. แต่ยังไม่ได้รับพิจารณาเลื่อนตำแหน่งเป็นรอง ผบ.ตร.หรือ จตช.อีก จนถึงปี 61 ก็ยังครองอาวุโสอันดับ 1 ในระดับผู้ช่วย ผบ.ตร. แต่ยังไม่ได้รับพิจารณาเป็นรอง ผบ.ตร. ต่อมามีกฎ ก.ตร.ว่าด้วยการแต่งตั้งข้าราชการตำรวจ พ.ศ.2561 กำหนดหลักเกณฑ์ให้แต่งตั้งที่ปรึกษาพิเศษ ตร. เทียบเท่ารอง ผบ.ตร. ให้คัดเลือกจากผู้ช่วย ผบ.ตร. ที่มีอายุตั้งแต่ 59 ปีขึ้นไป และเหลืออายุราชการไม่เกิน 6 เดือน แต่กลับถูกเสนอชื่อเป็นที่ปรึกษาพิเศษ ตร. โดยการยกเว้นเงื่อนไขและหลักเกณฑ์ เนื่องจากเจ้าตัวมีอายุราชการเหลือเกิน 1 ปี และอายุยังไม่ถึง 59 ปี ทั้งที่ไม่มีความประสงค์และสมัครใจเข้าสู่ตำแหน่งดังกล่าว แม้ว่าตำแหน่งที่ปรึกษาพิเศษ ตร. จะมีศักดิ์เท่า พล.ต.อ.ก็ตาม แต่ไม่มีสิทธิเท่ารอง ผบ.ตร. หรือ จตช. ดังนั้น ควรที่จะให้เจ้าตัวที่เคยมีอาวุโสอันดับ 1 ในตำแหน่งผู้ช่วย ผบ.ตร.ได้เลื่อนตำแหน่งเป็นรอง ผบ.ตร.หรือ จตช. เป็นตำแหน่งหลักของผู้บริหารจึงร้องขอความเป็นธรรมขอคืนสิทธิ รับการแต่งตั้งในตำแหน่งรอง ผบ.ตร.หรือ จตช. ในวาระการแต่งตั้งครั้งนี้,ทั้งนี้ เอกสารดังกล่าวยังระบุอีกว่า การกำหนดตำแหน่งที่ปรึกษาพิเศษ ตร. มีวัตถุประสงค์ตอบแทนข้าราชการตำรวจที่ดำรงตำแหน่งผู้ช่วย ผบ.ตร.ที่รับราชการมายาวนานจนใกล้เกษียณอายุราชการ แต่ไม่มีโอกาสได้เลื่อนตำแหน่งสูงขึ้น จึงกำหนดตำแหน่งนี้ขึ้นมาเพื่อให้ผู้ช่วย ผบ.ตร.ในกลุ่มดังกล่าว ได้รับโอกาสเลื่อนตำแหน่งและยศสูงขึ้นเป็น พล.ต.อ. มิได้มีเจตนารมณ์ให้นำมาใช้แต่งตั้งข้าราชการตำรวจที่ยังมีเวลาราชการเกินกว่า 1 ปี ถือเป็นการขัดเจตนารมณ์และส่งผลกระทบต่อสิทธิตามกฎหมาย ทำให้เสียโอกาสเลื่อนตำแหน่งให้สูงขึ้น,ขณะที่การแต่งตั้งนายตำรวจระดับในวาระดังกล่าวมีตำแหน่งที่น่าสนใจ อาทิ ระดับ รอง ผบ.ตร. ว่าง 3 ตำแหน่ง เสนอชื่อ พล.ต.ท.ศักดา ชื่นภักดี นรต.36 สายตรง พล.ต.อ.พัชรวาท วงษ์สุวรรณ อดีต ผบ.ตร. พล.ต.ท.มนู เมฆหมอก นรต.38 อดีตนายเวร พล.ต.อ.สันต์ ศรุตานนท์ อดีต ผบ.ตร. และ พล.ต.ท.วิษณุ ปราสาททองโอสถ โดยมี พล.ต.ท.สุวัฒน์ แจ้งยอดสุข นรต.36 เพื่อนร่วมรุ่น ผบ.ตร.และ ตท.20 รุ่นเดียวกับ พล.อ.อภิรัชต์ คงสมพงษ์ ผบ.ทบ. เข้ามารับผิดชอบงานด้านความมั่นคง และ พล.ต.ท.ปิยะ อุทาโย นรต.38 โฆษก ตร. และรับผิดชอบงานจิตอาสา และการปฏิรูปโครงสร้างตำรวจ เป็นตัวสอดแทรก ระดับผู้ช่วย ผบ.ตร. ว่าง 6 ตำแหน่ง คาดเสนอชื่อ พล.ต.ท.วิรุฬห์ เอี่ยมไพจิตร์ จตร. (หน.จต.) นรต.35 พล.ต.ท.สราวุฒิ การพานิช ผบช.ส. นรต.40 พล.ต.ท.ชินภัทร สารสิน ผบช.ปส. พล.ต.ท.จารุวัฒน์ ไวศยะ ผบช.กมค. นรต.37 พล.ต.ท.เพิ่มพูน ชิดชอบ จตร. (สบ 8) น้องชายนายเนวิน ชิดชอบ พล.ต.ท.กิตติพงษ์ เงามุข ผบช.สกพ. นรต.36 และ พล.ต.ต.พูลทรัพย์ ประเสริฐศักดิ์ ผบช.ภ.3,ระดับ ผบช. ที่ว่าง 18 ตำแหน่ง มีชื่อ พล.ต.ท.สมชาย พัชรอินโต ผบช.รร.นรต. นรต.36 เบียดกับ พล.ต.ต.ภาณุรัตน์ หลักบุญ รอง ผบช.น. นรต.41 อดีตนายเวร พล.ต.อ.พัชรวาท วงษ์สุวรรณ อดีต ผบ.ตร. และ พล.ต.ต.ภัคพงศ์ พงษ์เภตรา รอง ผบช.น. นรต.38 ลุ้นขึ้นเป็น ผบช.น.แทน พล.ต.ท.สุทธิพงษ์ วงษ์ปิ่น ที่เกษียณอายุราชการ พล.ต.ท.ธนา ชูวงษ์ ผบช.ภ.7 นรต.42 คนสนิท พล.ต.อ.พัชรวาท วงษ์สุวรรณ อดีต ผบ.ตร. ขยับมาคุมพื้นที่ถิ่นเก่า ผบช.ภ.1 พล.ต.ต.อภิชาติ ศิริสิทธิ์ รอง ผบช.ก. นรต.36 เป็น ผบช.ภ.6 แทน พล.ต.ท.สุธีร์ เนรกัณฐี ที่เกษียณอายุราชการ พล.ต.ต.กฤษณะ ทรัพย์เดช รอง ผบช.ภ.7 นรต.36 เป็น ผบช.ภ.7
จับตาประชุมนัดสำคัญ แต่งตั้งรอง ผบ.ตร.-ผบก. รวม 172 ตำแหน่ง มี บิ๊กตู่ เป็นประธาน เตรียมพิจารณา รอง ผบ.ตร.หน้าใหม่ 3 ตำแหน่งผู้ช่วย ผบ.ตร.อีก 6 ตำแหน่ง
โผนายพล,ประยุทธ์ จันทร์โอชา,สำนักงานตำรวจแห่งชาติ,กฤษณะ พัฒนเจริญ,นเรศ นันทโชติ,ประชุมนัดสำคัญ,ข่าวหน้า1,ข่าวทั่วไป